#Bosasagate: Maimane sal betoging lei | Maroela Media
#Bosasagate: Maimane sal betoging lei
Mmusi Maimane, leier van die DA (Foto: Twitter via ANA)
Mmusi Maimane, leier van die DA, sal Vrydagoggend ŉ betoging lei buite die hoofkantoor van die omstrede fasiliteitebestuursmaatskappy, Bosasa, wat nou as African Global handel dryf.
“Die jongste bekentenis deur pres. Cyril Ramaphosa dat Bosasa minstens R500 000 bygedra het tot sy veldtog vir president van die ANC is niks anders as omkoopgeld nie en dit moet omvattend ondersoek word,” het die party in ŉ verklaring gesê.
“Bosasa het vroeër geld na verskeie ANC-LP’s, ministers, senior beamptes en nou ook die president en sy familie gekanaliseer. Die maatskappy, wat R10 miljard in regeringstenders en -kontrakte ontvang het, word ook geïmpliseer in bedrog en korrupsie, aldus ŉ ondersoek deur die Spesiale Ondersoekeenheid (SOE). Die president moet ten volle aanspreeklikheid aanvaar vir sy verhouding met korrupte ondernemings.”
Phumzile van Damme, woordvoerder oor korrupsie vir Team One SA, en Natasha Mazzone, woordvoerder vir Team One SA oor staatskaping, en die DA se provinsiale leier, John Moodey, sal by Maimane aansluit.
Die betoging vind om 10:30 in Krugersdorp plaas.
Liewe vader maar die kokkerotte peul darem nou oral uit. VROT!
wanneer die hitte van die stoof warm word begin die kokkerotte dans.
Kern Korrup! En maak nie saak WAT van WIE op die lappe kom nie, dis bloot nog bevestiging van wat SA van vrot is… ONAANTASBARE VERGRYPERS! Lekker sam in die kaste en beusies en begrotings en cover vir mekaar. Nuutse as bewys, die ANC wat se wat RAMAPOZA oor blatant gelieg het in Parlement is OK!
Wil nie vir CR opkom nie maar se hy verloor presedentskap wie gaan dit oorvat? Zuma se vrou of dalk Mabuza?
Se nie hy moet weg kom met als nie maar dink hy is steeds een van die beter opsies.
Wel die enigste een sover wat nie korrup is nie is.,!!! Mumusi. Die antwoord is voor die hand liggend. Kry die ANC uit die leierskap. Hulle vrot van bo tot onder. En hulle gulsigheid ken geen perke.